Държавен вестник, бр. 44, 2022 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  44
73 
 
12.3.10. Аварийното разпределително табло се захранва по време на нормална работа от главното 
разпределително табло от захранващ междусистемен електропровод, който е защитен по подходящ 
начин срещу претоварване и късо съединение в главното разпределително табло и който се изключва 
автоматично в аварийното разпределително табло при повреда на основния източник на електроенергия.  
Когато системата е конфигурирана за работа с обратна връзка, захранващият междусистемен 
електропровод също трябва да бъде защитен в аварийното разпределително табло поне срещу късо 
съединение.  Повредата на аварийното разпределително табло, когато се използва в условия, различни 
от аварийни ситуации, не излага на риск експлоатацията на плавателния съд. 
 
12.3.11. За да се осигури достъпността на аварийния източник на електроенергия, при необходимост се 
вземат мерки за автоматично изключване на веригите, които не са аварийни, от аварийното 
разпределително табло, за да се гарантира, че аварийните вериги се захранват с електроенергия. 
 
12.3.12. Аварийният генератор и основният му задвижващ механизъм, както и всяка аварийна 
акумулаторна батерия, се проектират и разполагат така, че да се гарантира, че ще функционират при 
пълна номинална мощност, когато плавателният съд е в изправено положение и когато плавателният съд 
е под страничен или надлъжен наклон в съответствие с 9.1.12, включително всички случаи на повреди, 
разгледани в глава 2, или е с комбинация от ъгли в рамките на тези граници. 
 
12.3.13. Когато за захранване на аварийни функции са инсталирани акумулаторни батерии, се вземат 
мерки те да се зареждат на място от надеждно бордово захранване. Съоръженията за зареждане се 
проектират така, че да позволяват захранването на функциите, независимо дали батерията е заредена 
или не.  Осигуряват се средства за свеждане до минимум на риска от претоварване или прегряване на 
батериите. Осигуряват се средства за ефективна вентилация на въздуха. 
 
12.4 Пускови устройства за аварийни генераторни агрегати 
12.4.1. Аварийните генераторни агрегати трябва да могат лесно да се стартират в студено състояние при 
температура 0°C. Ако това е практически невъзможно или се очакват по-ниски температури, трябва да се 
предвидят мерки за отопление, за да се гарантира готовността за стартиране на генераторните агрегати. 
 
12.4.2. Всеки авариен генераторен агрегат се оборудва с пускови устройства с акумулирана енергия за 
най-малко три последователни стартирания.  Източникът на акумулирана енергия трябва да бъде 
защитен, за да се предотврати критично изчерпване на автоматичната пускова система, освен ако не е 
осигурено второ независимо средство за стартиране.  Осигурява се втори източник на енергия за три 
допълнителни стартирания в рамките на 30 минути, освен ако може да се докаже, че ръчното стартиране 
е ефективно. 
 
12.4.3. Акумулираната енергия трябва да се поддържа по всяко време, както следва: 
 
.1. електрическите и хидравличните пускови системи се поддържат от аварийното разпределително табло; 
 
.2. пусковите системи за сгъстен въздух могат да се поддържат от главните или спомагателните 
приемници за сгъстен въздух посредством подходящ възвратен клапан или от авариен въздушен 
компресор, който, ако се задвижва електрически, се захранва от аварийното разпределително табло; 
 
.3. всички тези пускови, зарядни и енергоакумулиращи устройства се разполагат в помещението на 
аварийния генератор.  Тези устройства не трябва да се използват за други цели освен за работата на 
аварийния генераторен агрегат.  Това не изключва захранването на буферния съд за  въздух на 
аварийния генератор от главната или спомагателната система за сгъстен въздух през възвратния клапан, 
монтиран в помещението на аварийния генератор. 
12.5 Кормилна уредба и стабилизация 
12.5.1. Когато управлението и/или стабилизирането на плавателен съд по същество зависят от едно 
устройство, както и от един рул или пилон, които от своя страна зависят от непрекъснатото захранване с 
електроенергия, то се обслужва от най-малко две независими вериги, едната от които се захранва от 
аварийния източник на електрическа енергия или от независим източник на енергия, разположен на 
такова място, че да не бъде засегнат от пожар или наводнение, засягащи основния източник на енергия.  
Повреда в захранването не трябва да създава риск за плавателния съд или пътниците по време на 
преминаване към алтернативно захранване и тези превключвателни механизми трябва да отговарят на 
изискванията на 5.2.5.  Тези вериги трябва да бъдат снабдени със защита срещу късо съединение и 
сигнализация за претоварване. 
 
12.5.2. Може да се осигури защита срещу свръхток, в който случай тя следва да бъде за не по-малко от 
два пъти пълния ток на натоварване на защитения мотор или верига и се регулира, за да позволява 
преминаването на необходимия пусков ток в разумни граници.  Когато се използва трифазно захранване, 
трябва да се предвиди сигнализация на наблюдавано място в работното отделение на плавателния съд, 
която да указва за неизправност на някоя от фазите. 
74 
 
12.5.3. Когато тези системи не зависят основно от непрекъснатото електрозахранване, но е инсталирана 
поне една алтернативна система, която не зависи от електрическото захранване, електрическата или 
контролираната система може да се захранва от една единствена верига, защитена в съответствие с 
12.5.2. 
 
12.5.4. Спазват се изискванията на глави 5 и 16 за захранване на системата за управление на посоката и 
системата за стабилизиране на плавателния съд. 
 
12.6 Предпазни мерки срещу токов удар, пожар и други 
опасности от електрически произход 
12.6.1.1. Незащитените метални части на електрическото оборудване или съоръженията, които не се 
захранват с електрическа енергия, но които, при авария, биха могли да бъдат захранвани, се заземяват, 
освен ако  оборудването или съоръженията са: 
.1. захранвани с напрежение, което не надвишава 55 V прав ток или 55 V средна квадратна стойност на 
корен между проводниците; за получаването на това напрежение не могат да се използват 
автотрансформатори; или 
.2. захранвани с напрежение, което не надвишава 250 V от обезопасени изолиращи трансформатори, 
захранващи само едно консумиращо устройство; или 
.3. произведени в съответствие с принципа за двойната изолация. 
 
12.6.1.2. Администрацията може да изиска допълнителни предпазни мерки за използването на 
преносимо електрическо оборудване в затворени или изключително влажни помещения, където може да 
има рискове, свързани с проводимостта. 
 
12.6.1.3. Всички електрически апаратури се произвеждат и инсталират така, че да не причиняват 
наранявания при работа или допир по обичайния начин. 
 
12.6.2. Главните и аварийните разпределителни табла се разполагат така, че да осигуряват лесен достъп, 
ако е необходимо, до апаратурата и оборудването без опасност за персонала. Обезопасяват се страните, 
задната част и, при необходимост, предната част на разпределителните табла.  Откритите заземени 
части със заземяващо напрежение над това, определено от Администрацията, не се инсталират в 
предната част на тези разпределителни табла. При необходимост се използват непроводими пластири 
или решетки в предната и в задната част на разпределителното табло. 
 
12.6.3. Когато  за електрозахранване, отопление или осветление,  се използва първична или вторична 
незаземена разпределителна система, тя се оборудва с устройство, контролиращо равнището на 
заземяващата изолация, което издава звукова или визуална сигнализация при недопустими ниски 
стойности на изолация.  При ограничени вторични разпределителни системи Администрацията може да 
приеме устройство за ръчна проверка на нивото на изолация. 
 
12.6.4 Кабели и проводници 
12.6.4.1. Освен ако е разрешено друго от Администрацията в необичайни ситуации, всички метални 
обшивки и предпазни обвивки на кабелите са електрически непрекъснати и заземени. 
 
12.6.4.2.  Всички електрически кабели и инсталации, външни за оборудването, са най-малко от 
противопожарен тип и се инсталират по начин, при който да не се нарушават техните първоначални 
противопожарни свойства.  При необходимост, за дадена инсталация Администрацията може да разреши 
използването на специален вид кабели, като например радиочестотни кабели, които не съответстват на 
горепосоченото. 
 
12.6.4.3. Кабелите и инсталациите, осигуряващи основната или аварийна електроенергия, осветлението, 
вътрешните комуникации или сигнали, следва, доколкото е възможно, да не преминават през машинните 
отделения и техните обшивки и други зони с висок риск от пожар.  Когато това е практически възможно, 
всички такива кабели се разполагат така, че да се предотврати възможността да бъдат повредени 
вследствие на висока температура на вертикалните прегради, която може да се предизвика от пожар в 
съседно помещение. 
 
12.6.4.4. Когато кабелите, монтирани в опасни зони, създават риск от пожар или експлозия в случай на 
електрическа повреда, в тези зони се вземат специални предпазни мерки срещу такива рискове, които се 
одобряват от Администрацията. 
 
12.6.4.5. Кабелите и инсталациите се монтират и поддържат по начин, при който се избягва протриването 
им или други повреди.